text: [{"text_idx": "#000001", "text": "hv\u00f8r a\u0301 kroppin a\u0301 \u00f8\u00f0rum"}, {"text_idx": "#000002", "text": "ein styttri tri\u0301dansur eftir RIVA"}, {"text_idx": "#000003", "text": "Hv\u00f8r a\u0301 kroppin a\u0301 \u00f8\u00f0rum er ein tri\u0301dansur. Menningin av tilfarinum til verki\u00f0 byrja\u00f0i undir seinna dansitilhaldinum hja\u0301 RIVA, i\u00f0 var hildi\u00f0 i\u0301 Styggbo, Sv\u00f8ri\u0301ki, 8.-19. juni 2022 og i\u0301bla\u0301stur kom b\u00e6\u00f0i fra\u0301 f\u00f8roysku s\u00f8gnini Risin og Kellingin og svensku s\u00f8gnini Ha\u030argadansen. Sto\u0301rur dentur var lagdur a\u0301 at skapa r\u00f8rslur vi\u00f0 einari neyvari \u00e6tlan handan r\u00f8rslurnar, at ver\u00f0a umhyggin og lurta eftir hv\u00f8rjum \u00f8\u00f0rum, solei\u00f0is at hv\u00f8r r\u00f8rsla var\u00f0veitir sambandi\u00f0 millum dansararnar - kensluliga og kropsliga, og lei\u00f0ir teir 3 dansararnar vi\u0301\u00f0ari i\u0301 verkinum."}, {"text_idx": "#000009", "text": "Grov Production sy\u0301nir Her Past in Their Present Now, i\u00f0 er eitt samti\u0301\u00f0ar dansistykki. Verki\u00f0 tekur u\u0301tgangsst\u00f8\u00f0i i\u0301 egnum upplivingum og li\u0301vinum hja\u0301 koreografinum og er ein perso\u0301nlig s\u00f8ga um at liva vi\u00f0 einari kroniskari sju\u0301ku. Gj\u00f8gnum sterkar r\u00f8rslur og perso\u0301nligar s\u00f8gur avdu\u0301ka og u\u0301trykkja fimm kvinnuligir dansarar r\u00e6\u00f0slu, stress, angist, spenning og o\u0301tryggleika a\u0301 pallinum."}, {"text_idx": "#000010", "text": "Her Past in Their Present Now"}, {"text_idx": "#000015", "text": "DansiEksperimenti\u00f0 sy\u0301nir fram tvey stykkir."}, {"text_idx": "#000016", "text": "Duoin Andrea og Miran fara at sy\u0301na fram ny\u0301ggja verki\u00f0 I\u0301MILLUM, sum er eitt samstarv vi\u00f0 danska to\u0301nlistamannin Daniel Fogh. I\u0301MILLUM er ein kropslig tulking av, hvussu vit sum menniskju eru bundin at hv\u00f8rjum \u00f8\u00f0rum."}, {"text_idx": "#000017", "text": "Disco Night er helst ta\u00f0 fyrsta waacking stykki\u00f0, sum ver\u00f0ur sy\u0301nt fram i\u0301 F\u00f8royum. Sti\u0301lurin er sprotin u\u0301r LGBTQ+ r\u00f8rsluni i\u0301 70\u2019unum og er ein sera fri\u0301ur og musikalskur dansisti\u0301lur. I\u0301 stykkinum Disco Nights er sto\u0301rur dentur lagdur a\u0301 tann fri\u0301a og festliga partin av waacking-mentanini, har ta\u00f0 er lov at vera akkura\u0301t tann, ein hevur hug til."}, {"text_idx": "#000018", "text": "Bu\u0301i Rouch sy\u0301nir fram eina ny\u0301ggja solo, i\u00f0 tekur st\u00f8\u00f0i i\u0301 hansara upprunaverki fra\u0301 fyrsta dansitilhaldum hja\u0301 RIVA, Risin og Kellingin, fra\u0301 august 2021. Verki\u00f0 er sostatt ein vi\u0301\u00f0arimenning av upprunaliga tilfarinum, og hevur hann arbeitt vi\u00f0 at samantvinna hetta vi\u00f0 svensku s\u00f8gnini Ha\u030argadansen undir seinna dansitilhaldinum hja\u0301 RIVA, i\u00f0 var hildi\u00f0 i\u0301 Styggbo, Sv\u00f8ri\u0301ki 8.-19. juni 2022."}, {"text_idx": "#000019", "text": "Umframt dansisy\u0301ningina ver\u00f0ur skipa\u00f0 fyri eini 2-daga dansiverkstovu 25. og 26. juli i\u0301 SALT. Luttakandi til hetta dansiskei\u00f0i\u00f0 fa\u0301a m\u00f8guleikan at ogna s\u00e6r ni\u00f0ursett atgongumerki til sy\u0301ningina."}]